Mudell ta' 26 sena miet wara li waqa' fuq il- catwalk waqt il-ġimgħa ddedikata għall-moda f'Sao Paulo fil-Brażil. Tales Soares kien qed jesebixxi l-ħwejjeġ tad-ditta Ocksa. Filmat li qed idur fuq il-mezzi soċjali juri lil Soares jimxi sat-tarf tal- catwalk u jdur. Kien dak il-ħin li waqa'. Il-kawża tal-mewt ma ġietx identifikata. Huwa ttieħed l-isptar imma ma salvax. Fil-bidu l-udjenza ħasbet li din "il-waqgħa" kienet parti mill-ispettaklu. Il-mudelli l-oħra twerwru u kellhom ħarsa ta' dieqa hekk kif membri tal-protezzjoni ċivili marru jagħtuh l-ewwel għajnuna. Ftit sigħat qabel, Soares kien tella' ritratti fuq Instagram tiegħu, jippromwovi l-avveniment tal-moda. .td_uid_3_5ee4e4679fd68_rand.td-a-rec-img{text-align:left}.td_uid_3_5ee4e4679fd68_rand.td-a-rec-img img{margin:0 auto 0 0}